Ehdotus NEUVOSTON TÄYTÄNTÖÖNPANOASETUS lopullisen tasoitustullin käyttöönotosta ja väliaikaisen tullin lopullisesta kantamisesta tietyn muun muassa Pakistanista peräisin olevan polyeteenitereftalaatin tuonnissa annetun täytäntöönpanoasetuksen (EU) N:o 857/2010 muuttamisesta /* COM/2013/0604 final - 2013/0293 (NLE) */





PERUSTELUT 1. EHDOTUKSEN TAUSTA • Ehdotuksen perustelut ja tavoitteet Tämä ehdotus koskee muista kuin Euroopan yhteisön jäsenvaltioista tapahtuvalta tuetulta tuonnilta suojautumisesta 11. kesäkuuta 2009 annetun neuvoston asetuksen (EY) N:o 597/2009, jäljempänä ’perusasetus’, soveltamista muun muassa Pakistanista peräisin olevan tietyn polyeteenitereftalaatin tuontia koskevan tukien vastaisen menettelyn osittaiseen uudelleenaloittamiseen. • Yleinen tausta Ehdotus perustuu muista kuin Euroopan yhteisön jäsenvaltioista tapahtuvalta tuetulta tuonnilta suojautumisesta 11. kesäkuuta 2009 annetun neuvoston asetuksen (EY) N:o 597/2009[1], jäljempänä ’perusasetus’, soveltamista koskevan unionin yleisen tuomioistuimen tuomion täytäntöönpanoon ja tutkimukseen, joka tehtiin perusasetuksessa säädettyjen sisältöä ja menettelyä koskevien vaatimusten mukaisesti. • Voimassa olevat aiemmat säännökset Neuvoston täytäntöönpanoasetus (EU) N:o 857/2010[2], annettu 27. syyskuuta 2010. • Johdonmukaisuus suhteessa unionin muuhun politiikkaan ja muihin tavoitteisiin Ei sovelleta. 2. KUULEMISTEN JA VAIKUTUSTENARVIOINTIEN TULOKSET • Intressitahojen kuuleminen Menettelyn osapuolilla on perusasetuksen säännösten mukaisesti ollut tilaisuus puolustaa etujaan tämän tutkimuksen yhteydessä. • Asiantuntijatiedon käyttö Ulkopuolisia asiantuntijoita ei tarvittu. • Vaikutusten arviointi Ehdotus perustuu perusasetuksen täytäntöönpanoon. Perusasetuksessa ei säädetä yleisestä vaikutusten arvioinnista, mutta se sisältää tyhjentävän luettelon arvioitavista edellytyksistä. 3. EHDOTUKSEN OIKEUDELLINEN SISÄLTÖ • Ehdotetun toimen lyhyt kuvaus Komissio ilmoitti Euroopan unionin virallisessa lehdessä 17. toukokuuta 2013 julkaistulla ilmoituksella[3], jäljempänä ’ilmoitus menettelyn osittaisesta uudelleenaloittamisesta’, tukien vastaisen tutkimuksen osittaisesta uudelleenaloittamisesta muun muassa Pakistanista peräisin olevan tietyn polyeteenitereftalaatin tuonnissa. Menettelyn uudelleenaloittamisen käynnisti se, että unionin yleinen tuomioistuin kumosi osittain neuvoston täytäntöönpanoasetuksen (EU) N:o 857/2010 1 artiklan siltä osin kuin se koskee pakistanilaista vientiä harjoittavaa tuottajaa Novatex Ltd, jäljempänä ’Novatex’ tai ’asianomainen yritys’. Euroopan unionin toiminnasta tehdyn sopimuksen 266 artiklan mukaisesti Euroopan unionin toimielinten on noudatettava unionin yleisen tuomioistuimen antamia tuomioita. Sen vuoksi Euroopan komissio aloitti tukien vastaisen tutkimuksen osittain uudelleen Novatexin osalta. Liitteenä oleva komission ehdotus Novatexia koskevasta muutetusta lopullisesta tasoitustullista annettavaksi neuvoston asetukseksi on tehty sen jälkeen, kun osapuolille oli annettu riittävästi aikaa kommentoida 25. kesäkuuta 2013 päivättyä tarkistettua lopullista ilmoitusasiakirjaa. Ehdotetaan, että neuvosto hyväksyy liitteenä olevan ehdotuksen asetukseksi, joka olisi julkaistava Euroopan unionin virallisessa lehdessä mahdollisimman pian. • Oikeusperusta Muista kuin Euroopan yhteisön jäsenvaltioista tapahtuvalta tuetulta tuonnilta suojautumisesta annettu neuvoston asetus (EY) N:o 597/2009. • Toissijaisuusperiaate Ehdotus kuuluu unionin yksinomaiseen toimivaltaan. Sen vuoksi toissijaisuusperiaatetta ei sovelleta. • Suhteellisuusperiaate Ehdotus on suhteellisuusperiaatteen mukainen, sillä toimintatapa on kuvattu edellä mainitussa perusasetuksessa eikä mahdollisuutta kansallisiin päätöksiin anneta. Vaatimusta, jonka mukaan unionille, kansallisille hallituksille, alue- ja paikallisviranomaisille, talouden toimijoille ja kansalaisille aiheutuvan taloudellisen tai hallinnollisen rasituksen olisi pysyttävä mahdollisimman pienenä ja sen olisi oltava suhteessa tavoitteeseen, ei sovelleta. • Sääntelytavan valinta Ehdotettu sääntelytapa: neuvoston asetus. Muut sääntelytavat eivät soveltuisi, koska perusasetuksessa ei säädetä muista vaihtoehdoista. 4. Talousarviovaikutukset Ehdotuksella ei ole vaikutuksia unionin talousarvioon. 2013/0293 (NLE) Ehdotus NEUVOSTON TÄYTÄNTÖÖNPANOASETUS lopullisen tasoitustullin käyttöönotosta ja väliaikaisen tullin lopullisesta kantamisesta tietyn muun muassa Pakistanista peräisin olevan polyeteenitereftalaatin tuonnissa annetun täytäntöönpanoasetuksen (EU) N:o 857/2010 muuttamisesta EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen, ottaa huomioon muista kuin Euroopan yhteisön jäsenvaltioista tapahtuvalta tuetulta tuonnilta suojautumisesta 11 päivänä kesäkuuta 2009 annetun neuvoston asetuksen (EY) N:o 597/2009[4], jäljempänä ’perusasetus’, ja erityisesti sen 15 artiklan 1 kohdan, ottaa huomioon Euroopan komission, jäljempänä ’komissio’, ehdotuksen, jonka tämä on tehnyt neuvoa-antavaa komiteaa kuultuaan, sekä katsoo seuraavaa: A. MENETTELY (1) Neuvosto otti neuvoston täytäntöönpanoasetuksella (EU) N:o 857/2010[5], jäljempänä ’riidanalainen asetus’, käyttöön lopullisen tukien vastaisen tullin, joka oli suuruudeltaan 44,02–139,70 euroa tonnia kohti tuotaessa Iranista, Pakistanista ja Yhdistyneistä arabiemiirikunnista peräisin olevaa polyeteenitereftalaattia, jonka viskositeettiluku on vähintään 78 ml/g ISO-standardin 1628–5 mukaisesti määritettynä. (2) Eräs yhteistyössä toiminut pakistanilainen vientiä harjoittava tuottaja, Novatex Ltd, jäljempänä ’Novatex’ tai ’asianomainen yritys’, toimitti 6 päivänä joulukuuta 2010 unionin yleiseen tuomioistuimeen valituksen, jossa se haki riidanalaisen asetuksen kumoamista kantajan osalta[6]. (3) Euroopan unionin yleinen tuomioistuin katsoi 11 päivänä lokakuuta 2012 antamassaan tuomiossa asiassa T-556/10, jäljempänä ’yleisen tuomioistuimen tuomio’, että se että komissio ja neuvosto eivät olleet ottaneet huomioon määrää, joka on tulosta verovuoden 2008 veroilmoituksen rivin 74 tarkistuksesta, ja tästä seurannut virhe vaikuttavat riidanalaisen asetuksen 1 artiklan lainmukaisuuteen siltä osin kuin neuvoston vahvistama lopullinen tasoitustulli ylittää tullin, jota sovellettaisiin, ellei kyseistä virhettä olisi tehty. Sen vuoksi yleinen tuomioistuin kumosi riidanalaisen asetuksen 1 artiklan siltä osin kuin se koski Novatexia ja siltä osin kuin lopullinen tasoitustulli ylittää tullin, jota sovellettaisiin, ilman kyseistä virhettä. (4) Unionin yleisen tuomioistuimen tuomiossa asiassa T-2/95[7], jäljempänä ’IPS-tuomio’, todettiin, että tapauksissa, joissa menettely koostuu useista hallinnollisista vaiheista, yhden vaiheen kumoaminen ei johda koko menettelyn mitätöimiseen. Tämä tukien vastainen menettely on tällainen monivaiheinen menettely. Näin ollen riidanalaisen tukien vastaisen asetuksen joidenkin osien kumoaminen ei tarkoita sitä, että koko kyseisen asetuksen antamista edeltävä menettely olisi pätemätön. Lisäksi unionin toimielinten on Euroopan unionin toiminnasta tehdyn sopimuksen, jäljempänä ’SEUT-sopimus’, 266 artiklan mukaisesti noudatettava unionin yleisen tuomioistuimen 11 päivänä lokakuuta 2012 antamaa tuomiota. Tämä merkitsee myös sitä, että on mahdollista korjata riidanalaisen asetuksen ne kohdat, jotka johtivat sen osittaiseen kumoamiseen, ja jättää ennalleen ne osat, jotka eivät ole riidanalaisia ja joihin yleisen tuomioistuimen tuomio ei vaikuta.[8] On huomattava, että kaikki muut riidanalaisessa asetuksessa tehdyt havainnot ovat edelleen päteviä. (5) Yleisen tuomioistuimen 11 päivänä lokakuuta 2012 antaman tuomion jälkeen komissio aloitti osittain uudelleen 17 päivänä toukokuuta 2013 tukien vastaisen tutkimuksen[9], joka koski muun muassa Pakistanista peräisin olevan tietyn polyeteenitereftalaatin tuontia. Uudelleenaloittaminen rajoittui yleisen tuomioistuimen tuomion täytäntöönpanoon Novatexin osalta. (6) Komissio ilmoitti tutkimuksen osittaisesta uudelleenaloittamisesta virallisesti niille vientiä harjoittaville tuottajille, tuojille, käyttäjille ja raaka-ainetoimittajille, joita asian tiedettiin koskevan, sekä viejämaan edustajille ja unionin tuotannonalalle. Asianomaisille osapuolille annettiin tilaisuus esittää kantansa kirjallisesti ja pyytää saada tulla kuulluiksi ilmoituksessa asetetussa määräajassa. Yksikään asianomaisista osapuolista ei pyytänyt kuulemista. (7) Kaikille asianomaisille osapuolille ilmoitettiin niistä keskeisistä tosiseikoista ja huomioista, joiden perusteella aiottiin suositella Novatexille asetettavien lopullisten tasoitustullien käyttöönottoa. Samalla asetettiin määräaika, jonka kuluessa osapuolet voivat esittää huomautuksia ilmoitettujen tietojen johdosta. B. UNIONIN YLEISEN TUOMIOISTUIMEN TUOMION TÄYTÄNTÖÖNPANO 1. Alustava huomio (8) On huomattava, että syynä riidanalaisen asetuksen osittaiseen kumoamiseen oli se, että komission ja neuvoston olisi pitänyt ottaa huomioon, että yrityksen verovuoden 2008 veroilmoituksen riviä 74 oli tarkistettu. 2. Asianomaisten osapuolten esittämät huomautukset (9) Asianomainen yritys, Novatex, huomautti huomautusten jättämistä koskevan määräajan kuluessa, että 11 päivänä lokakuuta 2012 annetun tuomion seurauksena Pakistanista peräisin olevan tietyn polyeteenitereftalaatin tuontiin Euroopan unioniin sovellettavaa lopullista tasoitustullia olisi alennettava 1,02 prosenttia. Novatex totesi vielä, että Novatexiin sovellettava tasoitustulli olisi vahvistettava 4,1 prosenttiin tai 35,39 euroon tonnia kohti 1 päivästä kesäkuuta 2010 (väliaikaisen tullin väitetty voimaantulopäivä). (10) Osittaiseen uudelleenaloittamiseen liittyviä muita merkityksellisiä kommentteja ei saatu. 3. Huomautusten arviointi (11) Edellä esitettyjen huomautusten analysoinnin jälkeen vahvistetaan, että vaikka täytäntöönpanoasetus (EU) N:o 857/2010 kumottiin Novatexin osalta siltä osin kuin lopullinen tasoitustulli ylittää tullin, jota olisi sovellettu ilman tuomioistuimen havaitsemaa virhettä, tämä ei tarkoita asetuksen hyväksymistä edeltävän koko menettelyn kumoamista. (12) Laskettaessa uudelleen Novatexin tasoitustulli, jossa otetaan huomioon yrityksen veroilmoituksen rivin 74 tarkistus, saadaan korjatuksi summaksi 35,39 euroa tonnia kohti. (13) Tarkistettua tullia olisi sovellettava taannehtivasti eli täytäntöönpanoasetuksen (EU) N:o 857/2010 voimaantulopäivästä. Kyseisen asetuksen 2 artiklan nojalla sitä sovelletaan myös väliaikaisen tasoitustullin käyttöönotosta annetun komission asetuksen (EU) N:o 473/2010 voimaantulopäivästä. Kyseinen komission asetus tuli voimaan seuraavana päivänä sen jälkeen, kun se oli julkaistu Euroopan unionin virallisessa lehdessä, eli 2 päivänä kesäkuuta 2010 (eikä 1 päivänä kesäkuuta 2010, kuten Novatex väitti). 4. Päätelmä (14) Ottaen huomioon esitetyt huomautukset ja niiden analysointi voidaan näin ollen päätellä, että yleisen tuomioistuimen tuomio olisi pantava täytäntöön tarkistamalla Novatexiin sovellettavaa tasoitustullia, joka olisi alennettava 44,02 eurosta/tonni 35,39 euroon/tonni. Koska Novatex oli ainoa tarkasteltavana olevan tuotteen vientiä harjoittava tuottaja Pakistanissa tutkimusajanjaksolla, tätä tarkistettua tullia sovelletaan kaikkeen tuontiin Pakistanista. Tarkistettua tullia olisi sovellettava taannehtivasti eli täytäntöönpanoasetuksen (EU) N:o 857/2010 voimaantulopäivästä. Kyseisen asetuksen 2 artiklan nojalla sitä olisi sovellettava myös väliaikaisen tasoitustullin käyttöönotosta annetun komission asetuksen (EU) N:o 473/2010 voimaantulopäivästä. (15) Tulliviranomaisia olisi ohjeistettava palauttamaan sovellettavan tullilainsäädännön mukaisesti niiden asianomaisesta tuonnista maksettujen tullien määrä, jotka ylittävät 35,39 euroa/tonni. C. ILMOITTAMINEN OSAPUOLILLE (16) Kaikille osapuolille ilmoitettiin niistä olennaisista tosiasioista ja huomioista, joiden perusteella unionin yleisen tuomioistuimen antama tuomio aiottiin panna täytäntöön. Kaikille osapuolille annettiin mahdollisuus esittää huomautuksensa perusasetuksen 30 artiklan 5 kohdassa säädetyn kymmenen päivän määräajan kuluessa. (17) Merkityksellisiä huomautuksia ei saatu. D. TOIMENPITEIDEN MUUTTAMINEN (18) Osittaisen uudelleenaloittamisen tulosten perusteella katsotaan aiheelliseksi muuttaa Pakistanista peräisin olevan tarkasteltavana olevan tuotteen tuonnissa sovellettavan tasoitustullin määräksi 35,39 euroa/tonni. (19) Tämä menettely ei vaikuta päivään, jona riidanalaisella asetuksella käyttöön otettujen toimenpiteiden voimassaolo päättyy ja joka on 30 päivä syyskuuta 2015, ON HYVÄKSYNYT TÄMÄN ASETUKSEN: 1 artikla 1. Muutetaan neuvoston täytäntöönpanoasetuksen (EU) N:o 857/2010 1 artiklan 2 kohdassa oleva taulukko seuraavasti: Maa || Lopullinen tasoitustulli (euroa/tonni) Iran: kaikki yritykset || 139,70 Pakistan: kaikki yritykset || 35,39 Yhdistyneet arabiemiirikunnat: kaikki yritykset || 42,34 2. Tarkistettua tullia, joka on suuruudeltaan 35,39 euroa/tonni, sovelletaan Pakistaniin 30 päivästä syyskuuta 2010. 3. Palautetaan tai peruutetaan täytäntöönpanoasetuksen (EU) N:o 857/2010 alkuperäisen version mukaisen 1 artiklan nojalla maksetut tai tileille kirjatut tullit sekä saman asetuksen alkuperäisen version 2 artiklan mukaisesti lopullisesti kannetut väliaikaiset tullit siltä osin kuin ne ylittävät tämän asetuksen 1 artiklassa vahvistetut tullit. Palauttamista ja peruuttamista pyydetään kansallisilta tulliviranomaisilta sovellettavan tullilainsäädännön mukaisesti. Jollei toisin säädetä, sovelletaan tulleja koskevia voimassa olevia säännöksiä ja määräyksiä. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja [1] EUVL L 188, 18.7.2009, s. 10. [2] EUVL L 254, 29.9.2010, s. 10. [3] EUVL C 138, 17.5.2013, s. 32–34. [4] EUVL L 188, 18.7.2009, s. 104–105. [5] EUVL L 254, 29.9.2010, s. 10. [6] Asia T-556/10, Novatex Ltd v. Euroopan unionin neuvosto. [7] Asia T-2/95, Industrie des poudres sphériques (IPS) v. neuvosto, Kok. 1998, s. II-3939. [8] Asia T-2/95, Industrie des poudres sphériques (IPS) v. neuvosto, Kok. 1998, s. II-3939. [9] EUVL C 138, 17.5.2013, s. 32–34.